b'\n_START_ARTICLE_\nJalkapallon maailmanmestaruuskilpailujen 2006 loppuottelu\n_START_PARAGRAPH_\nJalkapallon maailmanmestaruuskilpailujen 2006 loppuottelu pelattiin 9. hein\xc3\xa4kuuta 2006 kello 20.00 paikallista aikaa (21.00 Suomen aikaa) sijaitsevalla Berliinin olympiastadionilla. Loppuottelussa kohtasivat Ranska ja Italia. Loppuottelun voitti Italia rangaistuspotkukilpailun j\xc3\xa4lkeen 5\xe2\x80\x933. Ratkaisevan rangaistuspotkun ampui Fabio Grosso. Loppuottelun j\xc3\xa4lkeen mediassa puhuttiin pitk\xc3\xa4\xc3\xa4n Zin\xc3\xa9dine Zidanen ja Marco Materazzin v\xc3\xa4lisest\xc3\xa4 tapahtumasta, jonka seurauksena Zidane sai punaisen kortin. Loppuottelua seurasi maailmanlaajuisesti 715,1 miljoonaa ihmist\xc3\xa4. Stadionilla katsojia oli 69\xc2\xa0000.'